Source: http://docplayer.fi/2048727-Mikko-kauppinen-ratakiskon-elinkaari-liikenneviraston-tutkimuksia-ja-selvityksia.html
Timestamp: 2017-08-16 13:24:22+00:00
Document Index: 7470003

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Mikko Kauppinen. Ratakiskon elinkaari LIIKENNEVIRASTON TUTKIMUKSIA JA SELVITYKSIÄ - PDF
Mikko Kauppinen. Ratakiskon elinkaari LIIKENNEVIRASTON TUTKIMUKSIA JA SELVITYKSIÄ
Download "Mikko Kauppinen. Ratakiskon elinkaari LIIKENNEVIRASTON TUTKIMUKSIA JA SELVITYKSIÄ"
1 Mikko Kauppinen Ratakiskon elinkaari LIIKENNEVIRASTON TUTKIMUKSIA JA SELVITYKSIÄ
3 Mikko Kauppinen Ratakiskon elinkaari Liikenneviraston tutkimuksia ja selvityksiä 1/2011 Liikennevirasto Helsinki 2011
4 Kannen kuvat: Mikko Kauppinen Verkkojulkaisu pdf (www.liikennevirasto.fi) ISSN-L ISSN ISBN Liikennevirasto PL HELSINKI Puhelin
5 3 Mikko Kauppinen: Ratakiskon elinkaari. Liikennevirasto, Väylätekniikkaosasto. Helsinki Liikenneviraston tutkimuksia ja selvityksiä 1/ sivua. ISSN-L , ISSN , ISBN Avainsanat: Ratakisko, kiskoviat, ainetta rikkomaton tarkastus, kiskonhionta Tiivistelmä Tässä työssä tarkastellaan kiskon elinkaaren eri osa-alueita ja niiden vaikutusta kiskon käyttöikään. Työn tavoitteena on antaa lukijalle peruskäsitys kiskon elinkaaren eri vaiheista ja niihin liittyvistä tekijöistä. Työ on tehty kirjallisuuden, asiantuntijahaastattelujen ja ratakäyntien pohjalta. Tietyissä kohdissa on kirjallisuuden lisänä analysoitu Suomen rautateistä saatuja tilastoja, kuten kiskovikatilastoja. Kiskon elinkaari alkaa teräksen valmistuksesta. Teräksestä valetaan kiskoaihiot, joista kiskot valssataan. Nykyisin rakennettavissa junaradoissa käytetään pääasiassa jatkuvakiskoraiteita eli niissä kiskot on hitsattu jopa kilometrejä pitkiksi kokonaisuuksiksi. Jatkosten hitsaukseen käytetään nykyisin lähinnä termiitti- tai leimuhitsausmenetelmää. Raiteeseen asennettuun kiskoon kohdistuu sekä ympäristöstä että liikenteestä rasituksia, jotka voivat johtaa kiskon vikaantumiseen. Se, muodostuuko kiskoon vikoja ja millaisia muodostuvat viat ovat, riippuu muun muassa kiskon, radan ja liikenteen ominaisuuksista. Muuttuneet olosuhteet voivat johtaa sellaisten vikojen syntymiseen, joita kyseisellä radalla ei ole ennen havaittu. Esimerkiksi vierintäväsymissäröjen olemassaolo Suomen rataverkolla on tiedostettu vasta muutaman viime vuoden aikana. Vikojen havaitsemiseksi kiskoja tarkastetaan. Nykyisin kiskojen tarkastukseen käytetään pääasiassa ultraäänitarkastusta. Kiskojen kunnon ylläpitämiseksi ja havaittujen vikojen poistamiseksi kiskoille tehdään kiskonhiontaa sekä korjausta, kuten kaaripäällehitsausta. Kun kiskot ovat saapuneet käyttöikänsä päähän, vaihdetaan ne uusiin. Käytetyt kiskot on mahdollista ottaa uudelleen käyttöön toissijaisilla, vähemmän liikennöidyillä raiteilla.
6 4 Mikko Kauppinen: Livscykeln hos en järnvägsskena. Trafikverket, Infrastrukturteknik. Helsingfors Trafikverkets undersökningar och utredningar 1/ sidor. ISSN-L , ISSN , ISBN Nyckelord: Räls, fel på järnvägsskenor, oförstörande prov, rälsslipning Sammanfattning I det här arbetet granskas olika delområden i en järnvägsskenas livscykel och hur de inverkar på skenans livslängd. Syftet med arbetet är att ge läsaren en basuppfattning om de olika faserna i skenans livscykel och de faktorer som anknyter till dem. Arbetet har gjorts på basis av litteratur, intervjuer med sakkunniga och besök på järnvägar. I vissa avsnitt har förutom litteraturstudier även analyserats statistik gällande Finlands järnvägar, såsom statistik över fel på järnvägsskenor. Järnvägsskenans livslängd inleds med framställningen av stålet. Av stålet gjuter man förformar som sedan valsas ut till skenor. I de järnvägar som byggs nuförtiden används främst helsvetsade skenor, d.v.s. skenorna har svetsats ihop till flera kilometer långa helheter. Vid svetsningen av delarna används nuförtiden närmast termit- eller brännsvetsningsmetod. När järnvägsskenan monterats på spåret utsätts den för belastningar både av miljön och av trafiken, vilket kan leda till att skenan drabbas av fel. Att skenorna kan få fel och hurdana fel som uppstår beror bland annat på egenskaper hos skenan eller banan eller i trafiken. Förändrade förhållanden kan leda till att det uppstår sådana fel som inte tidigare iakttagits på i fråga varande bana. Att det förekommer bristningar på grund av rullkontaktsutmattning är till exempel något som man blivit medveten om först under de senaste åren. Skenorna granskas för att man ska upptäcka felen. Nuförtiden används främst ultraljudundersökning vid granskningen. För att hålla skenorna i skick och undanröja fel utför man skenslipning samt reparationer, såsom bågpåsvetsning. När skenorna nått slutet av sin livslängd byts de ut mot nya. Använda skenor kan tas i återanvändning på andra rangens, mindre trafikerade järnvägsspår.
7 5 Mikko Kauppinen: Rail Life Cycle. Finnish Transport Agency, Infrastructure technology. Helsinki Research reports of the Finnish Transport Agency 1/ pages. ISSN-L , ISSN , ISBN Keywords: Rail, rail defects, nondestructive testing, rail grinding Summary This thesis is a study on different steps of the rail life cycle and their effect on the rail life. The goal of the thesis is to provide an overview of the rail life cycle and a basic understanding on how different factors affect it. This thesis is based on literature, specialist interviews and visits to the track. In addition, an analysis of various statistics of the Finnish railway network, such as rail defect statistics, is also included in some parts. Rail life cycle begins with the manufacturing of steel. The steel is then cast into billets, which are rolled into rails. The tracks built today are mainly done with continuously welded rails. The rails are welded into continuous strands, which can be up to several kilometers long. The main welding techniques that are used nowadays are thermite and electric flash butt welding. Both the environment and the traffic exert the rail in service, which finally leads to the deterioration of the rail. Whether a certain part of the rail becomes flawed and what kind of flaws appear in that rail, is dictated by various factors, such as the properties of the rail, track and traffic. A change in circumstances can lead to defects, which have not previously been present on that line. For example, the presence of rolling contact fatigue related flaws on Finnish rail network has been noticed for the first time during the last couple of years. In order to detect the flaws, the rails are inspected. Nowadays, the most common inspection method is ultrasonic inspection. To maintain the good condition of the rails and to remove the defects in them, rail grinding and rail repair, such as resurfacing by arc welding, are done as maintenance procedures. When a rail has reached the end of its life, it is renewed. The rails that are removed from service, can be reused in secondary tracks that have less traffic.
8 6 Esipuhe Tämä diplomityön on tehnyt tekniikan kandidaatti Mikko Kauppinen Tampereen teknillisen yliopiston rakennustekniikan laitoksella maa- ja pohjarakenteiden yksikössä. Työn tekoon liittyi tutustumisjakso Yhdysvalloissa, Coloradossa sijaitsevaan Transportation Technology Centerin (TTCI) tutkimuskeskukseen sekä TTCI:n asiantuntijoiden käyntejä Tampereen teknillisellä yliopistolla. Työn ohjaajina ovat toimineet tekniikan tohtori Minnamari Vippola ja tekniikan tohtori Antti Nurmikolu Tampereen teknillisestä yliopistosta. Liikennevirastossa työtä on ohjannut yksikön päällikkö Tuomo Viitala. TTCI:ssä työssä avustivat John Tunna (PhD) ja Greg Garcia. Työn tarkastajina toimivat professori Toivo Lepistö ja professori Pauli Kolisoja Tampereen teknillisestä yliopistosta. Helsingissä tammikuussa 2011 Liikennevirasto Väylätekniikkaosasto
9 7 Sisällysluettelo 1 JOHDANTO KISKON VALMISTUS Teräksestä yleisesti Kiskon valmistusmenetelmät Teräksen valmistus Kiskoaihioiden valu Valssaus Viimeistely Hienoperlitisöinti Tarkastus Teräslaadut Valmistajat Kiskoprofiilit Valmistuspituudet Jäännösjännitykset Jatkoshitsaus kiskohitsaamolla JATKUVAKISKORAITEEN RAKENTAMINEN Käsittely Asennus ja neutralointi Jatkoshitsaus Termiittijatkoshitsaus Leimuhitsaus Kaarijatkoshitsaus Valmiin jatkoshitsin tarkastus KISKOON KOHDISTUVAT RASITUKSET KISKON VIKAANTUMINEN Viat kiskon hamarassa Ympärilyöntijäljet Kulkupinnan lätistymä Kuluneisuus Korrugaatio Pintaviat Vierintäväsyminen Squat Hamaran sisäiset viat Viat kiskon varressa Viat kiskon jalassa Viat hitseissä Viat jatkoshitseissä Viat päällehitseissä Kiskojen vikaantuminen Suomessa KISKON TARKASTUS Menetelmät Tunkeumanestetarkastus Magneettijauhetarkastus... 66
10 Ultraäänitarkastus Pyörrevirtatarkastus Induktiotarkastus Tarkastustiheydet Kiskojen tarkastus Suomessa KISKON KUNNOSSAPITO Kiskonhionta Hionnan tavoitteet Hionnan suoritus Hiontastrategiat Hiontakalusto Kiskonhionta Suomessa Kiskon korjaus Suomessa käytössä olevat korjausmenetelmät Vaihtoehtoiset korjausmenetelmät Neutraalilämpötilan mittaus KISKON UUSIMINEN Uusimisen perusteet Kiskojen uusiminen Suomessa YHTEENVETO, PÄÄTELMÄT JA JATKOTUTKIMUSTARPEET Yhteenveto ja päätelmät Jatkotutkimustarpeet LÄHTEET
11 9 1 Johdanto Tämä työ on tehty osana Tampereen teknillisen yliopiston Rakennustekniikan laitoksella meneillään olevaa tutkimusprojektia Elinkaaritehokas rata. Tutkimusprojektin tavoitteena on kasvattaa tietämystä radan eri osien elinkaarikustannuksista ja niihin vaikuttavista tekijöistä. Tämä työ keskittyy yksinomaan kiskon elinkaareen. Työ pyrkii kuvaamaan kiskon koko elinkaaren kiskoteräksen valmistuksesta kiskon uusimiseen. Työ keskittyy pääasiassa linjaraiteeseen ja siinä käytettävään kiskoon. Työ ei siis kata erikoisrakenteita, kuten vaihteita. Työ on tehty suurimmaksi osaksi kirjallisuusselvityksenä. Kirjallisuuden lisäksi työssä on paikoin hyödynnetty asiantuntijahaastatteluja sekä kiskovikakohteisiin tehtyjen ratakäyntien antia. Työn tavoitteena on luoda lukijalle käsitys kiskon elinkaaren eri vaiheista ja niiden vaikutuksista kiskon käyttöikään. Vikaantumisen, kunnossapidon ja uusimisen yhteydessä työssä on analysoitu saatavilla olleita, Suomen rautateitä koskevia tilastoja. Kisko on rautatien tärkein yksittäinen komponentti. Sen tehtävänä on kantaa päällään kulkevan junan paino ja jakaa se alla oleville ratapölkyille. Kantamisen lisäksi kisko toimii junan pyörille tasaisena kulkualustana ja ohjaa niiden kulkua. Kiskon käyttöikä riippuu lukuisista tekijöistä. Luonnollisesti ensimmäinen merkittävä tekijä on kisko itse. Kiskoon käytetyllä teräslaadulla ja prosesseilla, joilla kisko valmistetaan voidaan vaikuttaa kiskon mekaanisiin ominaisuuksiin. Kiskon muotoilulla ja valmistuspituudella on niin ikään omat vaikutuksensa. Luvussa 2 kerrotaan teräksestä yleisesti, teräksen ja kiskojen valmistuksesta sekä kiskon ominaisuuksiin vaikuttavista tekijöistä, kuten teräslaaduista ja kiskoprofiileista. Jotta tehtaalta tuleva valmis kisko saadaan toimitettua ehjänä työmaalle, on sitä käsiteltävä oikeaoppisesti ja huolellisesti. Mikäli käsittelyssä kiskoon syntyy esimerkiksi pintaruhjeita, voivat ne toimia kiskon käytön aikana jännityskeskittyminä ja helpottaa säröjen ydintymistä, siten lyhentäen kiskon käyttöikää. Niin ikään väärä asennus voi johtaa kiskon ennen aikaiseen vaurioitumiseen. Kisko on asennettava raiteeseen oikean pituisena, jotta tarpeettoman suurilta lämpöjännityksiltä vältytään. Samoin jatkoshitsaus on tehtävä huolella, kiskon ominaisuudet huomioon ottaen, jotta hitsin ominaisuudet poikkeavat mahdollisimman vähän peruskiskosta. Mikäli hitsausprosessissa tapahtuu virhe, esimerkiksi hitsiin jää kuonasulkeuma tai purseenpoisto tehdään huolimattomasti, syntyy jälleen jännityskeskittymä, joka johtaa lyhentyneeseen käyttöikään. Nykyisin yleisimmin käytetyt jatkoshitsausmenetelmät ovat termiitti- ja leimuhitsaus. Luvussa 3 kerrotaan kiskon käsittelystä, asennuksesta ja jatkoshitsauksesta. Käytön aikana jatkuvakiskoraiteeseen kohdistuu niin liikenteestä kuin ympäristöstäkin erilaisia rasituksia. Kiskoon kohdistuvia rasituksia käsitellään luvussa 4. Rasitusten tyypistä ja voimakkuudesta riippuen ne voivat johtaa kiskon vikaantumiseen. Kiskoon syntyvät viat ovat seurausta joko valmistusvirheistä, virheellisestä käsittelystä, asennuksesta tai käytöstä tai materiaalin väsymisestä. Se, muodostuuko kiskoon tiettyyn kohtaan vika ja minkälainen muodostuva vika on, riippuu useista tekijöistä, kuten kiskon, radan ja liikenteen ominaisuuksista. Erilaisia kiskoihin muodostuvia vikoja ja niiden ominaispiirteitä käsitellään luvussa 5.
12 10 Jotta kiskoon syntyneet viat eivät ehtisi aiheuttamaan liikenteelle haittaa, pyritään niitä havaitsemaan erilaisten tarkastusten avulla. Suomessa kiskojen tarkastus tehdään kävely- sekä ultraäänitarkastuksena. Tarkastusten tiheys riippuu muun muassa radan kunnossapitotasosta sekä liikennemääristä. Kiskojen tarkastukseen käytettyjä ainetta rikkomattomia tarkastusmenetelmiä, tarkastusten tiheyksiä sekä kiskojen tarkastusta Suomessa käsitellään luvussa 6. Vikojen ennaltaehkäisemiseksi ja havaittujen vikojen korjaamiseksi kiskoja kunnossapidetään. Kiskojen kunnossapito pitää yleisesti sisällään kiskonhionnan ja kiskon korjauksen. Kiskoja on mahdollista hioa sekä ennaltaehkäisevästi että korjaavasti. Ennaltaehkäisevällä hionnalla pyritään pitämään kiskojen profiili hyvänä ja kiskon pinnalle muodostuvat viat poissa. Korjaavalla hionnalla pyritään pääasiassa poistamaan kiskon pintaan jo muodostuneita vikoja. Luvussa 7 kerrotaan kiskonhionnasta, kiskon korjauksesta sekä neutraalilämpötilan mittauksesta. Kun kiskon kunto on laskenut tiettyjen kriteerien alapuolelle tai mikäli radan päällysrakenneluokkaa halutaan nostaa, kiskojen vaihto on ajankohtaista. Kiskojen vaihto on taloudellisinta tehdä yhdessä muiden radan komponenttien, kuten pölkkyjen ja sepelin uusimisen yhteydessä. Raiteesta poistettuja kiskoja on niiden kunnon salliessa myös mahdollista kierrättää käyttämällä niitä uudelleen toissijaisilla, vähemmän liikennöidyillä rataosuuksilla. Luvussa 8 kerrotaan kiskon uusimisen perusteista sekä uusimisesta Suomessa. Luvussa 9 kootaan kiskon elinkaaren osa-alueet yhteen. Lisäksi siinä pohditaan mahdollisia jatkotutkimuskohteita.
13 11 2 Kiskon valmistus Ratakiskot valmistetaan teräksestä. Tästä syystä tämän luvun aluksi luodaan yleinen katsaus teräkseen; mitä se on ja mitkä seikat vaikuttavat sen ominaisuuksiin. Teräksen yleisen esittelyn jälkeen tutustutaan kiskojen valmistusprosessiin eli teräksen valmistukseen, valuun, valssaukseen, viimeistelyyn, mahdolliseen lämpökäsittelyyn sekä tarkastukseen. Valmistuksen jälkeen kerrotaan valmistajat, joiden kiskoja Suomessa käytetään, Euroopassa käytössä olevat kiskoteräslaadut, kiskoprofiilit ja valmistetut kiskopituudet. Kiskoon valmistuksen yhteydessä syntyvien jäännösjännitysten merkitykseen luodaan myös lyhyt katsaus. Luvun lopuksi kuvataan valssattujen kiskojen yhteenliittäminen kiskohitsaamolla leimuhitsausmenetelmällä. 2.1 Teräksestä yleisesti Teräs on raudan ja hiilen seos, jossa hiiltä on alle 2,11 %. Rautaseoksia, joiden hiilipitoisuus on yli 2,11 % kutsutaan valuraudoiksi. [1] Hiilen lisäksi teräkseen voidaan seostaa muita seosaineita, kuten mangaania ja piitä. Seosaineilla pyritään vaikuttamaan teräksen mikrorakenteeseen ja mekaanisiin ominaisuuksiin, kuten lujuuteen, kovuuteen ja sitkeyteen. Rauta-hiili-tasapainopiirroksesta (Kuva 1) voidaan päätellä millainen mikrorakenne puhtaan raudan ja hiilen seoksella on lämpötilasta ja hiilipitoisuudesta riippuen. Seostus vaikuttaa eri mikrorakenteiden esiintymislämpötiloihin, mutta puhtaalle rauta-hiili-seokselle laadittu tasapainopiirros pitää paikkansa hyvin vielä 5 6 % seosainepitoisilla seoksilla. [2]
14 12 Kuva 1 Rauta-hiilitasapainopiirros [3]. Puhdas rauta on mikrorakenteeltaan huoneenlämpötilassa ferriittiä. Ferriitti on pehmeää, sitkeää ja hyvin muokkautuvaa. Kun puhdasta rautaa kuumennetaan, muuttuu sen mikrorakenne 911 C lämpötilassa austeniitiksi. Austeniitti kykenee liuottamaan itseensä huomattavasti ferriittiä suurempia määriä hiiltä. Austeniittia ei esiinny huoneenlämpötilassa ilman voimakasta seostusta tai erityisiä lämpökäsittelyjä, eikä se ole tavallisten kiskojen kannalta merkittävä mikrorakenne 1. [2] Kun austeniittinen rauta-hiili-seos, jossa on yli 0,05 % hiiltä, jäähdytetään, hajaantuu se ferriitin ja perliitin seokseksi. Perliitti on ferriitin ja sementiitin muodostama rakenne, jossa sementiitti on ohuina lamelleina ferriittimatriisissa. Sementiitti on hyvin kova ja hauras hiilen ja raudan muodostama rautakarbidi (Fe3C). Perliitti on näin ferriittiä lujempaa, mutta vähemmän muokkautuvaa. Perliitin mekaaniset ominaisuudet ovat sitä paremmat, mitä pienempi sen raekoko ja sementiittilamellien väliset etäisyydet ovat. Näihin voidaan vaikuttaa muun muassa kasvattamalla jäähtymisnopeutta. [1, 4] Kun teräksen hiilipitoisuus on 0,77 %, hajaantuu se jäähtyessään täysin perliittiseksi. Yli 0,77 % hiilipitoisuuksilla rakenteeseen muodostuu perliitin ohelle kovaa ja erittäin haurasta raerajasementiittiä. Tällöin teräs on hyvin haurasta, eikä sovellu käytettäväksi ilman sopivia lämpökäsittelyjä. Austeniitin hajaantumiseen voidaan vaikuttaa 1 Mikrorakenteeltaan austeniittisesta Hadfieldin mangaaniteräksestä (Mn-pitoisuus % [1]) valmistetaan rautatievaihteiden risteyksiä. Tavallisia kiskoja siitä ei kuitenkaan valmisteta.
15 13 jäähtymisnopeuden avulla, jonka ansiosta teräksille, joiden hiilipitoisuus poikkeaa hieman 0,77 %:sta, on mahdollista saada täysin perliittinen mikrorakenne. Kuvassa 2 on esitetty austeniitin, ferriitin ja perliitin mikrorakenteet. [1, 4] Kuva 2 Optiset mikroskooppikuvat a) austeniitin [muokattu [1]] b) ferriitin [muokattu [1]] ja c) perliitin [6] mikrorakenteista. Edellä esitetyt mikrorakenteet, ferriitti ja perliitti, ovat tasapainorakenteita, jotka muodostuvat hitaalla jäähtymisnopeudella. Kun jäähtymisnopeutta kasvatetaan riittävästi, voidaan austeniitin hajaantuminen näiksi tasapainorakenteiksi estää. Kuvassa 3 on esitetty teräslaadun UIC 700 S-käyrä, jonka avulla voidaan päätellä kyseiselle teräslaadulle eri jäähtymisnopeuksilla saavutettavat mikrorakenteet. Riittävän suurilla jäähtymisnopeuksilla, jäähtymisnopeudesta ja teräksen koostumuksesta riippuen, mikrorakenteeksi voi muodostua bainiittia, martensiittia tai jäännösausteniittia. Bainiitti on perliitin tapaan ferriitin ja sementiitin seos, mutta siinä sementiitti on hienojakoisempana ferriitin seassa. Bainiittisella rakenteella on mahdollista saavuttaa perliittiä paremmat mekaaniset ominaisuudet. Bainiitista on kehitetty myös karbidittomia seoksia, joissa ei esiinny sementiittiä. Martensiitti on hiiliylikyllästeistä ferriittiä, jota muodostuu suurilla jäähtymisnopeuksilla. Pakkotilassa olevan hiilen johdosta se on kova ja hauras rakenne. Kuvassa 4 on esitetty martensiitin ja bainiitin mikrorakenteet. Jäännösausteniitti on rakenteeseen jäänyttä muuttumatonta austeniittia, jota esiintyy lähinnä martensiitin tai bainiitin ohella. [1, 4] Ratakiskoihin käytettävä teräs sisältää nykyisin raudan lisäksi teräslaadusta riippuen pääasiassa 0,6 0,8 % hiiltä, 0,8 1,2 % mangaania sekä 0,15 0,6 % piitä. Mikrorakenteeltaan kiskoteräkset ovat perliittiä. Perliittisellä mikrorakenteella saavutetaan nykyisin rautatiekäyttöön optimaalisin lujuuden, kovuuden ja sitkeyden yhdistelmä.
16 14 Kuva 3 Teräslaadun UIC 700 S-käyrä. [7]. Kuva 4 Optiset mikroskooppikuvat a) martensiitin [6] ja b) bainiitin mikrorakenteista [8]. 2.2 Kiskon valmistusmenetelmät Teräksen valmistus Suurin osa maailman teräksestä valmistetaan rautamalmista. Rautamalmi sisältää rautamineraaleja, kuten magnetiittia (Fe3O4) ja hematiittia (Fe2O3), sekä sivukivimineraaleja. Malmi rikastetaan, jolloin rautamineraalit erotetaan sivukivimineraaleista ja malmin rautapitoisuus saadaan korotettua jatkoprosessien kannalta riittävälle tasolle. Koska rikastejauhe ei sellaisenaan sovi raudanvalmistukseen, valmistetaan siitä muutaman senttimetrin kokoisia kiinteitä kappaleita, sintteriä tai pellettejä. Sintteri valmistetaan yleisesti terästehtaalla. Pelletit vuorostaan valmistetaan usein jo kaivoksella. [2] Sintteristä ja pelleteistä valmistetaan masuunissa eli jatkuvatoimisessa kuilu-uunissa raakarautaa. Rautamineraaleista peräisin olevat rautaoksidit pelkistyvät metalliseksi
17 15 raudaksi lämmön ja pelkistimien, kuten hiilen ja vedyn, avulla. Masuunista saatava raakaraudan hiilipitoisuus on 4 5 %. Lisäksi se sisältää enemmän epäpuhtauksia, kuin teräksen sallitaan sisältävän. Hiilipitoisuuden laskemiseksi raakarautaa mellotetaan konvertterissa, joka on sylinterimäinen reaktioastia. Mellotuksessa sulaan rautaan puhalletaan happea, joka reagoi hiilen kanssa muodostaen hiilimonoksidia. Aiemmin mellotukseen on käytetty ilmaa, jonka seurauksena saadun teräksen typpipitoisuus jäi korkeaksi. Hiilen ohella mellotuksessa hapettuu myös mangaania, piitä ja hieman rautaa. Sulaan lisätään raakaraudan lisäksi kierrätysterästä, jolla estetään prosessin ylikuumenemista, sekä poltettua kalkkia, joka muodostaa sulan pinnalle oksidien kanssa kuonan. Kuona pidetään riittävän kalkkimäärän avulla emäksisenä, jolloin haitalliset epäpuhtaudet, kuten rikki ja fosfori, siirtyvät tehokkaammin sulasta siihen. [2] Terästä valmistetaan rautamalmin ohella myös kierrätysteräksestä. Kierrätysteräs sulatetaan valokaariuunissa sähkön tuottaman lämmön avulla. Sulatuksen lisäksi teräs mellotetaan valokaariuunissa. [2] Mellotettu teräs siirretään senkkaan eli valusankoon, jossa sille tehdään jatkokäsittelyjä. Yksinkertaisimmillaan jatkokäsittelyt ovat teräksen seostus ja tasaisen lämpötilan varmistus onnistuneen valun takaamiseksi. [2] Seostuksessa sulaan lisätään happea sitovia aineita, kuten mangaania ja piitä, jotka muodostavat sulan pinnalle kuonaan nousevia mangaani- ja piioksidisulkeumia. Jos happea ei poistettaisi sulasta, se muodostaisi raudan kanssa rautaoksidisulkeumia, jotka heikentävät teräksen mekaanisia ominaisuuksia huomattavasti. [1] Myös alumiinia on käytetty hapen poistamiseksi, tosin nykyisin sitä käytetään enää harvoin [9]. Alumiinin ja hapen muodostamat alumiinioksidisulkeumat toimivat kiskoissa tehokkaina särönydintäjinä ja heikentävät siten kiskon väsymisen kestävyyttä [10]. Mangaania lisätään teräkseen myös rikin sitomiseksi. Jos rikkiä ei sidota, aiheuttaa se teräksessä kuumahaurautta. Mangaani muodostaa rikin kanssa helposti muokkautuvia mangaanisulfidisulkeumia. [1] Standardin EN [11] mukaan kiskoteräs on valmistettava joko LD-prosessia eli emäksisen kuonan muodostavaa happimellotusta tai valokaariuunia käyttäen. Valokaariuunissa teräs valmistetaan kierrätysteräksestä sulattamalla. Kiskoteräksille on standardin EN [11] mukaan tehtävä senkkauunikäsittelyjä ja tyhjiökaasunpoisto. Tyhjiökaasunpoistolla poistetaan teräkseen liuenneita kaasuja, pääasiassa vetyä. Korkean vetypitoisuuden johdosta teräkseen voi muodostua vetyläikkiä, jotka sisäisinä säröinä toimivat jännityskeskittyminä [1]. Senkkauunikäsittelyssä varmistetaan sulan oikea lämpötila, sekoitetaan sulaa sekä poistetaan epämetalliset sulkeumat. Senkkauuni on rakenteeltaan pienitehoinen valokaariuuni. [2] Kiskoaihioiden valu Kiskot on perinteisesti valmistettu valannevaletuista aihioista. Merkittävä osa Suomen rataverkolla olevista kiskoista on valannavaletuista aihioista valmistettuja. Nykyisin, valmistettaessa kiskot standardin EN [11] mukaisesti, valannevalua ei saa enää käyttää. Valannevalussa sula teräs kaadetaan muottiin, jossa teräksen annetaan jähmettyä. Valumuotti on pystyasennossa oleva, tulenkestävällä materiaalilla vuorattu astia, jonka halkaisija on esimerkiksi 650 x 750 mm ja korkeus 2100 mm [12]. Kuvassa 5 on esitetty nousuvaluna tehtävä valannevalu. Valun jälkeen valanne poistetaan muotista ja siirretään kuoppauuniin, jossa sitä pidetään noin C lämpötilassa kunnes koko valanne on saavuttanut tasaisen lämpötilan. Tämän jälkeen
18 16 valanne valssataan 6 25 pistolla eli valssauskerralla karkeavalssaimella, jolloin valanteen poikkileikkaus pienenee voimakkaasti ja lopputuloksena on pitkä aihio. Aihion poikkileikkaus voi olla esimerkiksi 200 x 200 mm neliö. [14] Kuva 5 Valanteiden valu nousuvaluna [13]. Hayn [14] mukaan valannevalulla on tiettyjä huonoja puolia. Ensinnäkin, koska valanteen jähmettyminen alkaa reunoilta, tapahtuu siellä ensimmäisenä kutistumista, jonka kompensoimiseksi sisemmissä osissa oleva sula siirtyy reunoille jättäen jälkeensä onkalon. Tämä onkalo ei välttämättä hitsaudu valssauksen aikana umpeen, jonka seurauksena kiskon sisälle jää pitkittäinen virhe. Jotta tältä vältytään, joudutaan valanteesta leikkaamaan noin % yläosasta pois. Onkalon syntyä voidaan vähentää hitaalla jäähtymisellä, josta kuitenkin seuraa toinen ongelma: lisääntynyt epäpuhtauksien ja seosaineiden, kuten fosforin, rikin ja hiilen suotautuminen valanteen yläosaan. Epäpuhtauksien ja seosaineiden epätasaisen jakautumisen seurauksena lopullisen tuotteen ominaisuudet muuttuvat paikallisen koostumuksen mukana. Kolmas ongelma valannevalussa on mahdollinen kaasun aiheuttama huokoisuus, jota voidaan ehkäistä antamalla valettavan sulan seisoa senkassa ennen valua tai lisäämällä seokseen kaasuja sitovia seosaineita. Valannevalun korvaajaksi kiskojen aihioiden valmistukseen on tullut jatkuvavalu (Kuva 6). Isossa-Britanniassa jatkuvavaletusta teräksestä valssattuja kiskoja alettiin käyttää vuonna 1974 [15]. Standardin EN [11] mukaan kiskot on nykyään valssattava jatkuvavaletuista aihioista. Jatkuvavalussa teräs valetaan vesijäähdytteisen kuparikokillin eli valumuotin läpi, jossa ainoastaan aihion pintakerros jähmettyy. Kuparikokilli oskilloi valun aikana, jotta valettava aihio ei tartu kokilliin kiinni. Aihion homogeenisuus varmistetaan kokillin perään sijoitetulla elektromagneettisella sekoittajalla, joka sekoittaa aihion sisällä yhä sulassa tilassa olevaa terästä. Aihion lopullinen jähmettyminen tapahtuu kontrolloidusti vesi- tai sumusuihkujen avulla, jonka jälkeen aihio oikaistaan ja leikataan halutun pituisiin osiin. [16] Valettujen aihioiden poikkileikkaus voi valumuotista riippuen olla neliö, suorakulmio tai ympyrä. Esimerkiksi Thyssen valmistaa suorakulmion muotoisia aihioita, joiden poikkileikkauksen mitat ovat 265 x 385 mm [17]. Valetun teräksen homogeenisemman koostumuksen lisäksi jatkuvavalulla saavutetaan valannevalua parempi saanto ja taloudellisuus [16].
19 17 Kuva 6 Jatkuvavalukone [13] Valssaus Valssauksella tarkoitetaan aihioiden mekaanista muokkausta valssaimen avulla. Kuvassa 7 on esitetty esimerkki valssauksesta. Kun valssauksella pyritään suuriin muodonmuutoksiin, tehdään muokkaus kuumavalssauksena. Kuumavalssauksessa teräksen lämpötila on yli 900 C, jolloin se on helposti muokattavaa. Kuumamuokkauksen aikana teräksen mikrorakenne tasoittuu ja hienontuu. Valssaus tapahtuu yleensä usean peräkkäisen valssin sarjana, joiden aikana valmistettavan kappaleen muotoa muutetaan vähitellen. [2] Kuva 7 Aihion muokkaus valssaamalla [13]. Oikaisun ja leikkauksen jälkeen jatkuvavaletut aihiot tarkastetaan ja havaitut virheet poistetaan. Tarkastetut ja kunnostetut aihiot kuumennetaan jatkuvatoimisissa uuneissa 1250 C lämpötilaan [17], joka on tyypillinen kuumavalssauslämpötila [2]. Aihioiden kuumennuksen jälkeen niiden pinnasta poistetaan hehkutushilse 200 baarin paineisella vesisuihkulla [17]. Hehkutushilse on kuumennuksessa aihion pintaan syntyvä oksidien muodostama kerros, joka heikentää tuotteen pinnanlaatua ja voi vahingoittaa sekä valssainta että valssattua tuotetta. Valssaus alkaa esivalssaimilla, jotka muokkaavat aihion poikkileikkaukseltaan muotovalssaimille sopivaksi kiskoaihioksi.
20 18 Muotovalssaimilla kiskoaihion poikkileikkausta muutetaan vähitellen kohti lopullista tuotetta (Kuva 8). Esivalssaimilta tuleva kiskoaihio saavuttaa lopullisen muotonsa 8 11 perättäisellä muotovalssainten pistolla [17]. Standardin EN [11] mukaan lopullisen kiskon poikkipinta-ala saa olla enintään yhdeksäsosa alkuperäisen valetun aihion poikkipinta-alasta. Tällä varmistetaan materiaalin riittävä muokkautuminen, joka takaa hienorakeisen, tiiviin ja homogeenisen mikrorakenteen. Käyttämällä valetun aihion poikkileikkaukselle mittoja 265 x 385 mm kiskoprofiilin 60 E 1 poikkileikkaus (A = 76,70 cm 2 [11]) on noin 1/13 aihion poikkileikkauksen alasta. Viimeisen valssauspiston yhteydessä kiskon varteen merkitään kiskon valmistaja, teräslaatu, valmistusvuosi sekä kiskoprofiili korkeintaan 4 m välein. Näiden lisäksi varren toiselle puolelle kuumaleimataan sulatuserä, valulinja sekä valetun aihion kohta, josta kyseinen kisko on valssattu. [11] Kuva 8 Kiskon profiilin kehittyminen peräkkäisten valssauspistojen avulla [13] Viimeistely Valssauksen jälkeen kiskojen annetaan jäähtyä askelpalkkilavalla. Koska kiskon hamara ja jalka ovat erikokoiset, jäähtyvät ne eri nopeuksilla. Tästä seuraa kiskon pystysuuntainen vääntyminen. [17] Kiskon suoristamiseksi se oikaistaan kaksivaiheisesti pysty- ja vaakasuunnassa rullaoikaisua käyttäen [11]. Koska rullaoikaisu on kiskonvalmistuksen viimeinen vaihe, määräytyvät kiskon suoruus, kulkupinnan tasaisuus sekä jäännösjännitykset sen mukaan [18]. Rullaoikaisukoneessa on yleensä 5 9 rullaa (Kuva 9). Kolmen ensimmäisen rullan muodostama kolmio aiheuttaa kiskoon tietyn suuruisen muodonmuutoksen. Toisen, kolmannen ja neljännen rullan muodostama kolmio tuottaa ensimmäistä muodonmuutosta vastaavan, mutta vastakkaissuuntaisen muodonmuutoksen. Viidennen ja sen jäljessä olevien rullien tehtävänä on suoristaa kisko tuottamalla siihen asteittain pienempiä vuorottain vastakkaissuuntaisia muodonmuutoksia. Kiskojen päät jäävät rullaoikaisukoneen fyysisen rakenteen vuoksi vaille oikaisua. [19] Niiden oikaisemiseksi on sallittua käyttää paino-oikaisua (pressing) [11]. Kiskoon jää rullaoikaisun seurauksena jaksollista pitkittäistä aaltoisuutta eli oikaisuvirheitä (rolling defects), jonka aallonpituus vastaa rullaoikaisukoneen rullien ympärysmittoja [17]. Hyvän pinnanlaadun takaamiseksi valmistajan on huolehdittava tehokkaasta hilseen poistosta myös rullaoikaisun aikana. Kuva 9 Kiskon rullaoikaisun periaatekuva [18].